Les vídues d'Eastwick
Publisher: Edicions Bromera, S.L.
Published: Apr 01, 2011
Language: cat; spa
Format: paperback
Number of pages: 296
ISBN-13: 9788498246476
Description: Han passat més de tres dècades des que l’Alexandra, la Jane i la Sukie van deixar Rhode Island. Totes tres s’han tornat a casar i s’han quedat vídues quan decideixen recuperar la seva amistat. Suporten el dolor i la soledat viatjant per tot el món, a països com el Canadà, Egipte o la Xina. «Per què no tornem a Eastwick a l’estiu?», es pregunten. L’antiga ciutat costanera, on gaudiren de malèvoles malifetes sota la influència del diabòlic Darryl van Horne, encara és màgica per a elles. Ara en Darryl ja no hi és, i els amants que col·leccionaven en aquella època han envellit o han mort, però la màgia roman en els carrers tan familiars de la vila, on elles van gaudir la joventut com a dones lliures i poderoses.  Però el passat ni és mort ni està oblidat, i caldrà fer front al balanç final d’encanteris i crims. Les joves sensuals que el genial John Updike va retratar en la seva obra més popular, Les bruixes d’Eastwick, es converteixen en aquesta novel·la –l’última que va publicar l’autor en vida– en dones que voregen els setanta, i el seu poder de fascinació ha deixat pas a les marques pròpies de l’envelliment. Una seqüela tan deliciosa com sinistra.--Edicions Bromera website.